Sin n lesṣenaf-agi n wakud , zemren ad edlen akken diɣen zemren ad mxalafen ; ad edlen ma yella ineḍruyen yeḥkaten-id akken i mseḍfaren deg wakud. Ad yemxalaf wakud n tsiwelt netta d wakud n teḥkayt ma yella umsawal ur d-yeḥki ara ineḍruyen akken i mseḍfaren deg wakud.2 1-11-2 Akud aniri ṣṣenf-agi yettwellih-d ɣer tallit n umaru d yimeɣriyen-is ur yeqqin ara ɣer uḍris ; yena lweqt ideg id-yura umaru adlis-is d lweqt ideg i t-yeqqar yimeɣri3 .